OKRESNÁ PROKURATÚRA BÁNOVCE NAD BEBRAVOU 
K Zornici 892, 957 01 Bánovce nad Bebravou

Číslo: Pv 50/14/3301	Bánovce nad Bebravou 25.01.2016 
EEČ: 2-23-3-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bánovce n/Bebravou
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bánovce n/Bebravou zo dňa 29.4.2014 spisová značka Pv 50/14/3301, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Prečinu sa dopustil na skutkovom základe, že dňa 16.01.2014 v čase okolo obeda si v Bánovciach nad Bebravou od neznámej osoby kúpil 893 mg sušenej rastliny rodu Cannabis - konopa s obsahom viac ako 30 mg tetrahydrokanabinolu, z ktorého sa dali vyrobiť minimálne tri jednorázové dávky drogy a túto mal ukrytú u seba až do 12,45 hod., kedy ju v Bánovciach nad Bebravou na ulici Textilná na základe výzvy vydal príslušníkom Obvodného oddelenia PZ XXXXX, pričom rastliny rodu Cannabis podľa zákona č. 139/1988 Z. z. o omamných látkach, psychotropných látkach a prípravkoch v platnom znení patria do I. skupiny omamných látok.. 

Uznesením prokurátora Okresnej prokuratúry Bánovce n/Bebravou zo dňa 29.4.2014, spisová značka Pv 50/14/3301, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
 
Odôvodnenie:
XXXXX prokuratúry XXXXX uznesením č. k.       Pv 50/14/3301 - 10 zo dňa 29.04.2014, právoplatným dňa 08.05.2014 podľa § 216 odsek 1 Trestného poriadku rozhodol o podmienečnom zastavení trestného stíhania vedeného proti obvinenému XXXXX pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorého sa dopustil na skutkovom základe uvedenom v citovanom uznesení. 

Súčasne bola podľa § 216 odsek 2 Trestného poriadku obvinenému určená skúšobná doba v trvaní 18 mesiacov, ktorá začala plynúť právoplatnosťou predmetného uznesenia a uplynula 08.11.2015.

Na účely rozhodnutia o osvedčení sa obvineného v skúšobnej dobe podmienečného zastavenia trestného stíhania boli ohľadom jeho osoby zadovážené správy z Okresného riaditeľstva PZ v Bánovciach nad Bebravou, Obvodného oddelenia PZ XXXXX, Okresného úradu XXXXX,  Mesta XXXXX a odpis registra trestov. 

Podľa 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Prieskumom zabezpečených listín bolo zistené, že obvinený XXXXX v určenej skúšobnej dobe podmienečného zastavenia trestného stíhania nespáchal trestný čin ani priestupok a v jej priebehu viedol riadny život.
 
Vzhľadom k vyššie uvedeným skutočnostiam obvinený XXXXX splnil všetky zákonom predpísané podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto prokurátorka rozhodla tak, že menovaný obvinený sa v zmysle § 217 odsek 1 Trestného poriadku v priebehu skúšobnej doby osvedčil a v trestnom stíhaní sa nebude pokračovať. 

V zmysle § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku.

Vzhľadom k vyššie uvedeným skutočnostiam prokurátorka rozhodla tak, ako je to uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Irena Dudášová
prokurátorka